**Enigmă**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu îmi amintesc vreodat’,

Chiar şi când am fost cinstit,

De la cârciumă, din sat,

Să nu plec dezamăgit;

Stând în jur la un trăscău,

Mai aud o veste rea,

Care…şi nu-i lucru rău,

Până-n zori să uit de ea,

Însă ce mi-a zis asear’

Şi băurăm numai vin,

Popa Ghiţă, om cu har,

Nu pot, nene, să-mi revin!?

Doar ieşind, cum vă spusei,

Către casă, temerar,

Afumat, c-am obicei

Să fumez la un pahar,

Mă împiedic pe sub pod,

Cum urcam şanţu’ la deal

Suduind şi plin de glod,

De…prea sfântul, personal,

“Săru-mâna”- io pios,

Da’ el, dup-un lung oftat,

Cum privea la mine-n jos,

Zise făr’ să-l fi-ntrebat:

“Mă, Ioane, eşti om bun,

Însă, după cum prevăd,

Mă-nţelegi ce vreau să-ţi spun…

Io, în rai, n-am să te văd”,

Că, nu mă mai liniştesc

Şi sunt tare abătut…

De asear’ mă tot gândesc

Ce păcate-o fi făcut?!

Valeriu Cercel